Foto Reuters Yamanda oxirgi 3 hafta davomida vabodan 242 kishi vafot etgani, 23 mingdan ko‘proq kishi kasallangani qayd qilindi. Bu haqda Jahon sog‘liqni saqlash tashkiloti bayonotida ma’lum qilindi. JSST keyingi 6 hafta ichida vabodan kasallanganlar soni 200-300 mingga yetishi mumkinligini aytmoqda. "Bunday raqamlar bilan odamlar hayoti bilan to‘lanadigan haq juda, juda yuqori bo‘ladi", deb aytdi JSSTning Yamandagi vakili Nevio Zagariya. Tashkilotda Yamandagi ushbu epidemiya o‘z ko‘lami bo‘yicha "misli ko‘rilmagan darajada" ekanligi ta’kidlab o‘tildi.